
	1
	2 Ngelinye ilanga uFudu wayezihambela endle. Wayefuna ndawo zonke. Wayesinga kude aphinde anciphise amehlwana otshanini. 
Wase edlula uMnenke.
“Ngabe kukhona yini okufunayo?” kubuza uMnenke.
“Yebo, Mnenke, ngifuna indlu yami. Ngabe uke wayibona, kodwa?” kubuza uFudu.

	3 n/a
	4 UMnenke wathi, “Cha, angiyibonanga, kodwa ngizokusiza ukuthi uyifune!”
Wagibela egobolondweni likaFudu. UFudu waqhubeka nendlela noMnenke emhlane wakhe. Bafuna, bafuna, kodwa yayingabonakali ndawo indlu. Ilanga lase liphezulu esibhakabhakeni.

	5 Emva kwesikhashana bedlula 
inyoni, uNdlunkulu.
“Ngabe kukhona enikufunayo?” 
kubuza uNdlunkulu.
“Yebo, Ndlunkulu, ngifuna indlu yami.  
Ngabe uke wayibona, kodwa?” kubuza uFudu.
UNdlunkulu wathi, “Cha, angikaze ngiyibone, kodwa ngizonisiza ukuyifuna!”
	6 Wabhula amaphiko akhe washaya wachitha. “Kodwa ushesha kakhulu, uyangishiya,” kukhala uFudu.
UNdlunkulu wabuya. “Kulungile-ke, nami ngizogibela kuwe.”
 UFudu waqhubeka nohambo, kuqhwakele uMnenke noNdlunkulu egobolondweni lakhe. Bafuna, bafuna futhi, kodwa lutho ukubonakala indlu. Ilanga lase lithe ukwehla esibhakabhakeni.

	7 Emva kwesikhashana bedlula uBhungane. “Ngabe kukhona enikufunayo?” 
kubuza uBhungane.
“Yebo, Bhungane, ngifuna indlu yami. Ngabe uke wayibona, kodwa?” kubuza uFudu.
	8 UBhungane wathi, “Cha, angiyibonanga, kodwa ngizonisiza ukuyifuna!”
Wagibela emhlane kaFudu wase ehamba noMnenke noNdlunkulu kanye noBhungane behleli emhlane wakhe.
Bafuna, bafuna futhi, kodwa yayingabonakali ndawo indlu. Kwaqala ukuheleza komoya.

	9 Emva kwesikhashana bedlula uGundane. Wayenza umqhele wezimbali zamadeyizi.
“Ngabe kukhona enikufunayo?” kubuza uGundane.
“Yebo, Gundane ngifuna indlu yami. Ngabe uke wayibona yini?” kubuza uFudu.
UGundane wathi, “Cha, angikaze ngiyibone, kodwa ngizonisiza ukuyifuna!”
Wagibela emhlane kaFudu.
	10 UFudu waqhubeka nohambo, noMnenke noNdlunkulu noBhungane noGundane behleli emhlane wakhe. Bafuna, bafuna, kodwa lutho ukubonakala indlu. Umoya washanela amahlamvu phansi andiza azungeza izinyawo zikaFudu.
Wakhathala uFudu. “Niyasinda bakwethu,” kukhala yena.
Umoya waba namandla. Isibhakabhaka saba mnyama.
“Kazi iphi indlu yami?” kubuza uFudu.
Kwavungama ukuduma emagqumeni. Kwathi phazi umbani kude. Co-co,  
kwehla imvula.
“Kazi ikuphi indlu kaFudu?” kubuza uMnenke noNdlunkulu noFudu noGundane. 

	11 n/a

	12 n/a

	13 Umoya wazungeza wase uphephula 
izinto. Waphephula uMnenke noNdlunkulu noBhungane noGundane bawa emhlane kaFudu.
	14 Kwase kwehla isichotho, hwa-hwa-hwa. UFudu wethuka kakhulu wagoqana wangena egobolondweni lakhe. Kufudumele futhi kuthokomele lapha.
“Mameshane, nansi indlu yami!” 
kusho yena.


	15 “Hawu, nansi indlu kaFudu!”
	16 n/a

